Downloaded from YTS.BZ
Official YIFY movies site: YTS.BZ
KANTO ORWA YAKU SAK NO
ARANKEP SINEP KA ISAM
"MAY KATUTURAN ANG LAHAT NG KALOOB NG LANGIT"
Noong panahon ng Meiji,
may usap-usapan hinggil sa baul ng gintong Ainu na nakatago sa Hokkaido.
Ako ang Imortal na Sugimoto!
Nais kong tuparin ang aking pangako kay Toraji.
Hangad kong maghilom ang mga mata ni Ume.
Matapos malampasan ang Digmaang Ruso-Hapon,
nagtungo si Saichi Sugimoto sa Hokkaido.
Nais mong makarinig ng nakatutuwang kuwento?
Noong araw,
makakatagpo ka ng gintong kasinlaki ng munggo sa ilog ng Hokkaido.
Iyon ang tunay na "panahon ng ginto."
Palihim na nag-ipon ng pondo ang isang grupo ng Ainu
upang bumuo ng hukbo.
75,000 kilo ng gintong bareta.
Ngunit ninakaw iyon ng isang ginoo
at pinagpapaslang ang mga Ainu.
Matapos itago ang ginto sa isang lugar sa Hokkaido, naaresto ang ginoo
at naikulong.
"Noppera-Bo."
Ipinatatak niya ang kodigo ng lokasyon ng ibinaong kayamanan
sa katawan ng kaniyang mga kakosa.
Mga marka sa katawan.
Pagkatapos ay sinabi niya sa mga kakosa,
"Tumakas kayo rito.
"Aking ipagkakaloob ang kalahati ng ginto sa sino mang magtagumpay."
Napag-alaman ni Sugimoto na ipinakikita ng mga tatak sa katawan ng mga tumakas
ang pinagtaguan ng ginto ng Ainu.
Sa tulong ni Asirpa, isang binibining Ainu,
at Shiraishi, isa sa mga bilanggo, hinanap ni Sugimoto ang mga tatak.
- Mahirap sigurong paniwalaan ang kuwento. - Naniniwala ako.
Isa ang aking aca sa mga Ainu na pinaslang doon.
Aalamin ko kung bakit pinaslang ang aking aca.
Aalamin ko ang katotohanan.
Hahanapin natin ang ginto.
Oo.
Ginoong Kiroranke!
Kaibigan ng aking aca.
Alam ko ang nangyari
sa Bilangguan ng Abashiri.
Si Noppera-Bo
ang ama ni Asirpa.
Nais niyang mapasaiyo ang ginto, Asirpa.
Ang aking aca?
Hinahanap mo ang iyong ama, hindi ba?
Paano mo nalaman iyon?
Hindi ako naniniwala sa hula.
Ako'y modernong babaeng Ainu.
Ngunit hindi lamang sina Sugimoto at Asirpa ang naghahanap ng ginto.
Tinipon ni Hijikata Toshizo ang mga bilanggong tumakas.
Walang huklubang walang silbi. Lahat sila'y matitibay.
Muli mo bang itatayo ang Republika ng Ezo?
Nais mo bang kumuha ng mahusay na bantay?
Ang Ikapitong Dibisyon na pinangungunahan ni Tsurumi.
Aagawin natin ang Ikapitong Dibisyon at kokontrolin ang Hokkaido.
Magdedeklara tayo ng batas-militar.
Masdan mo! Ang iyong bagong paa.
Sumali ang dalawang paksiyon sa paghahanap,
sa kagustuhang makuha ang ginto.
Pupunta tayo sa Abashiri at tatagpuin ang grupo ni Sugimoto roon.
Kung gayon, tayo na
sa Abashiri.
Nais kong makita nang personal kung si Noppera-Bo nga si Aca.
Kung siya nga si Aca,
sasabihin niya sa akin ang lahat.
Gusto kong malaman niya ang katotohanan.
Upang malaman ang pagkatao ni Noppera-Bo, tumungo ang grupo ni Sugimoto sa Abashiri,
kung saan may naghihintay na mapagpasyang komprontasyon.
Tayo ang makakahanap ng ginto.
KUSHIRO, 1907 (MEIJI 40)
Maaaring kainin nang di niluluto ang pula't hinog na prutas ng rosa rugosa.
Pinakukuluan din namin ito at isinasawsaw sa langis ng isda.
Ang tawag namin sa buwang ito ay mawtachup.
"Buwan ng pamimitas ng rosa rugosa." Ganoon ito kahalaga.
Maasim.
Gutom na gutom na ako.
Gusto kong kumain ng iba.
Asirpa, nasaan ka na?
Manghuhuli raw siya ng mola-mola.
Mola-mola?
Sabi niya'y natutulog ang mola-mola sa may ibabaw tuwing tag-init
at madaling hulihin.
Itinahi ko na ang butones para sa iyo.
Salamat.
Diyos ng karayom, hinihingi ko ang inyong tulong.
Napakalaki na ng naitulong mo sa amin ni Cikapasi.
Ganoon din kayo sa akin. Mas ligtas ang aking pakiramdam kapag may lalaki.
Kunwari ay wala kang pakialam, ngunit mabait ka tuwing kailangan.
Kayo ba'y mag-asawa?
Gusto n'yo ba ng karne?
Lontra ng dagat. Kahuhuli ko lamang.
Ngunit mag-isa lang ako, kaya't di ko na ito makakain.
- Heto. - Ibinibigay niya ang lontra ng dagat.
Lontra ng dagat?
Hindi pa ako nakakatikim nito.
Salamat ho.
Kailangang kayo lamang ang kakain niyan.
Ano raw?
Mamimitas pa ako ng rosa rogusa.
Sumasama na ang panahon. Bumalik ka na.
Sige ho.
Salamat.
Hindi maganda ito.
Mayroong kubo roon!
- Nasaan si Cikapasi? - Nasa bahay-tuluyan.
Nasaan si Inkarmat? Dapat malapit na siya.
Tama na ang usapan! Tayo na!
Nawa'y maayos ang lagay ni Asirpa.
Inkarmat!
Dito!
Sana ay maayos ang lagay nila.
Dumito na muna tayo.
Ang sabi nila'y malas ang magtrabaho habang kumukulog.
Ang lontra ng dagat.
Sana ay hindi nila niluto.
Ito pala ang laman ng lontra ng dagat.
Kakaiba ang amoy nito.
Oo.
Malansa ngunit masarap.
Malaman pala ito.
Hinna. Masarap nga.
Ayon sa Ainu, hindi dapat nagluluto ng lontra ng dagat
kapag hindi pantay ang bilang ng kalalakihan at kababaihan sa silid.
Hindi tama ito.
Biglang naging kaakit-akit
si Shiraishi.
Mabisang pampalibog ang amoy ng lontra ng dagat kapag iniluto.
Iyong mga walang kapareha ay madalas na hinihimatay dahil sa epekto nito.
Inkarmat.
Nitong nakaraan, kinausap mo ako tungkol sa aking ama.
Kilala mo si Aca?
Kilalang-kilala.
Nakilala ko siya noong ako'y maliit pa.
Noong una kaming nagkakilala,
kadarating lamang ng iyong ama na si Wilk sa Hokkaido.
Nagsasalita siya ng Ainu na may puntong Karafuto.
Asul ang kaniyang mata, kagaya mo.
Sabi niya'y Polako ang ama niya, at ang ina niya'y Karafuto Ainu.
Bago ang Digmaang Ruso-Hapon, teritoryo ng Rusya ang Karafuto.
Sabi ni Wilk, maraming Polako roon noon.
Sila'y inapi ng Imperyong Rusya
at dinistiyero mula sa Europa tungo sa Malayong Silangan.
Nakipagsanib-puwersa si Wilk sa mga katutubo mula sa Ilog ng Amur
upang maglunsad ng kilusang mapagpalaya laban sa Imperyong Rusya.
Siya ay lumaban, nasugatan,
at saka tumungo sa Otaru sa Hokkaido.
Noong nakilala ko siya, palipat-lipat ako sa iba't ibang lugar, nanghuhula.
Araw-araw ko siyang kasama.
Niyakap ni Wilk ang lahat ng itinuro ko sa kaniya.
Ang mga paniniwala ng Hokkaido Ainu, ang lupain, ang wika, lahat ng iyon.
Yuk.
"Yuk"?
Hindi ka naikuwento ng aking ama sa akin.
Sabi niya'y natutunan niya ang lahat sa aking ina.
Hindi ako naniniwala sa iyong mga sinasabi.
Bueno, napakaganda ng iyong ina.
Para kay Wilk,
ako'y isang paslit lamang.
Marahil nakalimutan na niya ako.
Sugimoto, ayos ka lang?
Punyeta, matagi.
Inaakit mo ba kami?
Ako'y nahihilo.
Ayos ka lang ba? Sumagot ka!
Mahiga ka muna.
Ogata, buksan natin ang damit mo. Giginhawa ang iyong pakiramdam.
Hubarin ang kaniyang pantalon!
Sandali...
Hubarin natin ang lahat ng damit niya.
Kiro.
Kumusta?
Matagal-tagal na rin.
Napahiwalay ako sa grupo ni Hijikata. Huli ko silang nakita sa Asahikawa.
Ipinagtanong ko kayo sa bawat kotan. Kaya ko kayo natagpuan.
Ano ang amoy na nagmumula sa kaldero?
Hindi ang bilanggong si Noppera-Bo ang iyong ama.
Hindi papatay ng Ainu si Wilk upang makuha ang kanilang ginto.
Ang iyong ama
ay pinaslang ni Kirorante.
Kalokohan. Sa palagay mo, maniniwala ako riyan?
Hindi iyon hula. Mayroon akong katibayan.
Sugimoto.
Alam mo,
hindi kita maalala
bilang napakapoging lalaki.
Tumigil ka nga.
Ikaw rin, Kiro.
Mukhang lumalaki na ang iyong katawan.
Ano sa palagay mo, Tanigaki?
Hindi ko alam ang gagawin.
Ako rin.
Oo.
Ano ang ating gagawin?
Hindi ko na kaya!
Tayo'y magpambuno na lamang.
Magandang ideya iyan.
- THE ABASHIRI PRISON RAID-
Napasobra yata tayo.
Huwag ninyong ipagsasabi, ha?
- Oo. - Oo naman.
Nariyan ka pala, Asirpa!
Ginoong Kiroranke.
Kumpleto na tayo. Tayo na sa Abashiri.
Sandali.
Mayroon akong sasabihin kay Asirpa.
Di ako tiyak kung kailan ko sasabihin.
Sinundan kita mula sa Otaru upang sabihan ukol kay Huci.
Napanaginipan niyang hindi na kayo magkikitang muli.
Inaalala ka niya.
Ryu.
Huci...
Panaginip lang iyon. Padalhan mo na lamang siya ng liham.
Para sa mga Ainu, hindi simpleng bagay ang panaginip.
May ipinakikita ang mga diyos sa atin. Iyon ay mensahe ng kamuy.
Nanaginip si Huci ilang taon na ang nakalipas.
Sa panaginip na iyon,
pinalibutan ng mga Kimun Kamuy ang kaniyang anak
upang magpaalam sa kaluluwa nito.
Pagkatapos na pagkatapos noon, nagkasakit at namatay ang aking ina.
Sinabi iyon ni Huci sa akin.
Kaya lalo siyang naniwala na pangitain ang mga panaginip.
Asirpa.
Babalik na ba tayo?
Siguradong bubuti ang pakiramdam niya kapag nakita ka.
Mayroon akong
kailangang malaman.
Gusto ko nang malaman ang kailangan kong malaman
nang makausad na ako.
Ginoong Kiroranke.
Pinatay n'yo ba ang aking ama?
Ano ito? Pabigla-bigla ka naman.
Mayroon akong katibayan.
Ang mga bakas ng daliri sa baryang pangsugal.
Bakas ng daliri?
Iba-iba ang padron ng bakas ng daliri ng bawat tao.
Nakakahuli na sila ng mga kriminal sa ibang bansa gamit ang bakas ng daliri.
Ako'y nangolekta ng bakas ng daliri sa sugalan sa Sapporo
upang masuri.
Ang lumalabas,
eksaktong magkatugma ang bakas ng daliri ni Kiroranke sa mga bakas
na nauugnay sa pagpaslang sa pitong Ainu.
Kalokohan iyan.
Kung ako ang pumatay sa kanila, sino si Noppera-Bo?
Hinangad mo ang ginto upang mapondohan
ang laban para sa kalayaan sa Silangang Rusya.
Marahil isa siya sa iyong mga alyado.
Sandali.
Kasabwat siya ni Tenyente Tsurumi.
Tigilan mo iyan!
Tama na!
Inakit ka ba niya?
Nangolekta ng mga bagay si Tenyente Tsurumi
mula sa pinangyarihan ng krimen.
Nasa kaniya ang tala ng mga bakas ng daliri.
Ginamit ko lamang siya upang makuha ang aking nais.
Marunong kang pumili, Tanigaki.
Maniniwala kaagad kayo sa sinabi ni Tenyente Tsurumi?
Niloloko niya tayo upang magpatayan.
Shiraishi.
Ikaw ang nag-iisa ritong nakakilala kay Noppera-Bo.
Totoo ba ang sinabi ni Hijikata?
Asul ba ang mata ni Noppera-Bo, katulad ni Asirpa?
Hindi ko siya nilapitan. Katakot-takot ang kaniyang mukha.
At si Hijikata ang nagpasa sa amin ng plano sa pagtakas.
Maaaring nagsinungaling din siya.
Paano na?
Kailangan nating magpatuloy.
Si Noppera-Bo ba ang ama ni Asirpa, o hindi?
Malalaman natin pag nakilala natin siya.
Kung mayroong taksil sa ating hanay,
ako mismo ang papatay sa kaniya.
Oy, baguhan.
Tayo na.
Ikaw ba'y nahihiwagaan sa kaniya?
Di ko mapigilan. Ngayon lang ako nakakita ng ganoong katakot-takot na mukha.
Ika'y aking papayuhan, ha.
Ang unang patakaran sa bilangguan
ay "Huwag masangkot kay Noppera-Bo."
Sinabi ko na. Espiya ang bagong guwardiya. Siya'y padala ng Ikapitong Dibisyon.
Akin ang bilangguang ito.
Sino mang gagawa ng kalokohan ay ipakakain sa mga baboy.
Ipauubaya ko na iyan sa iyo, Hepeng Guwardiya Kadokura.
Ako na ang bahala?
HEPENG GUWARDIYA NG BILANGGUANG ABASHIRI KADOKURA TOSHIYUKI
Baguhan.
Mayroong kahoy na kahon sa likuran. Ilabas mo iyon.
Sige ho.
Iwanan mo ang iyong espada riyan.
Kapag natalisod ka, mababalot ka sa dumi ng baboy.
Oho, ginoo.
Hepe Kadokura!
Hepe Kadokura?
Nasaan ho kayo?
Maaari natin itong pabilisin nang hindi ka nasasaktan, o...
Hepe Kadokura?
Nasaan na ho kayo?
IKAPITONG DIBISYON USAMI TOKISHIGE
Nabisto na nila ako.
Minaliit ko ang kakayahan ni Hepe Kadokura.
Hay.
Hindi matutuwa si Tenyente Tsurumi.
Ipinakain ko siya sa mga baboy, gaya ng iniutos.
Iniulat ko nang nawawala ang bagong guwardiya
at nagpatayan ang mga bilanggo.
Sa nakaraang pitong taon,
ipinagpalagay kitang tamad, walang kuwenta, at duwag.
Ngunit ngayon,
mukhang mababago na ang aking pagtingin sa iyo.
Napakaespesyal na araw, ginoo.
Ako'y magluluto ng masarap upang ipagdiwang iyan.
LAWA NG KUSSHARO
BAHAY-TULUYAN
Pupunta ako sa paliguan.
Sa haba ng panahong ako'y masahista,
ngayon lamang ako nakadama ng ganito kalambot na kalamnan.
Lumulubog agad ang aking mga daliri.
Ang naiisip ko'y ligaw na tigre.
Kahanga-hanga ang iyong kakayahan.
Ngunit mas kahanga-hanga
ang malalalim na peklat sa iyong buong katawan.
Bakit buhay ka pa?
Alam n'yo ho ba?
Sa lamay ng mga Ainu, sinisira ang mga kagamitan ng namayapa.
Upang mapakawalan ang kanilang kaluluwa't magamit iyon ng may-ari sa kabilang-buhay.
Talaga? Nakakatuwa.
Mas malaking sugat ang kailangan
upang mapaalis ang kaluluwa ko sa katawang ito.
Umaalis lamang ang kaluluwa
kapag natupad na nito ang kaniyang tungkulin.
Nabubuhay ka sa kabila ng iyong mga sugat
dahil hindi mo pa natutupad ang iyong papel sa mundong ito.
- Mga bandido? - Oo.
Ayon sa tagapamahala ng bahay-tuluyan, maraming bandido rito kamakailan.
Ayon sa kaniya,
umaatake sila bilang grupo sa dilim, nang walang ni isang sulo.
Paano nila nagagawa iyon?
Nagagawa nila iyon dahil bulag sila.
Sa palagay ko, ang mga bandido ay mga bulag na tumakas sa Abashiri
na nagsama-sama.
Bakit napakaraming bulag na bilanggo sa Bilangguang Abashiri?
Sapilitang paggawa sa Bundok Io.
Lubhang kumikita ang pagmimina ng asupre.
Palihim na ipinasok ni Inudo ang kaniyang mga bilanggo sa minahan.
Ngunit dahil sa singaw mula sa minahan ng asupre,
nabulag ang mga minero.
Marami sa kanila ang namatay o nabulag.
Inabandona ng bilangguan ang mga nabulag sa kabundukan.
Iyong mga nakaligtas ay patuloy na gumagala sa lugar na ito,
at pilit na bumabalik sa minahan.
Ngunit narito ang pinakamahalaga.
Ang pinuno raw ng mga bandido
ay may mga marka sa katawan niya, at hindi iyong tipong pang-yakuza.
May ideya ka ba kung sino?
Oo.
Siya si Anji Toni.
Pinanatili siya sa bilangguan kahit noong siya'y nabulag
dahil mayroon siyang tatak sa katawang naglalaman ng kodigo.
Tumakas siya kasama naming lahat.
Paano siya nagnanakaw kung hindi siya nakakakita?
Mayroong kakaibang kakayahan si Anji Toni.
Nakakakita siya sa pamamagitan ng pakikinig sa pagtalbog ng mga tunog.
Parang alingawngaw?
Oo.
Ayos ka lang bang mag-isa?
Oo. Mas kaya kong maglakad sa dilim kaysa sa iyo, iha.
May mga bagay na nakikita lamang ng mga gaya naming hindi nakakakita.
Siya nga pala. Mag-ingat ka kapag nagbara ang iyong tainga sa gabi.
Nagbara?
Maririnig mo iyon pag naglabasan ang mga bulag na bandido sa gabi.
Ang sabi ng iba'y tunog iyon ng pagbara, ngunit hindi ako naniniwala.
Tunog iyon ng dila.
Ginagamit ng bandido ang alingawngaw upang makita ang nasa paligid.
Ano ba ang tunog ng dila?
Shiraishi Yoshitake, alam kong nariyan ka.
Narinig kitang binabanggit ang minahan.
Kayo ba'y binayaran ng kompanya upang ubusin kami?
Ano? Hindi ho!
Huli ka!
TUMAKAS SA BILANGGUANG ABASHIRI ANJI TONI
Lintik, baliw siya!
Sandali, saan banda ang bahay-tuluyan?
Si Ogata lamang ang nagdala ng baril.
Magagalit siya sa atin.
Inkarmat.
Ginoong Tanigaki, nakarinig ako ng putok ng baril.
Sumunod kayo sa akin.
Kailangan muna nating magtiwala sa kaniya.
Sugimoto?
Patayin mo iyan.
Lumayo ka sa sulo!
Lintik. Sino ang nagdadala ng baril sa paliguan?
Natagpuan ko ito kanina.
Hindi nila tayo maaabutan kapag nasa lawa tayo.
Sumakay ka na. Bilis. Ano ang problema mo?
Paumanhin, ngunit...
hindi ako marunong lumangoy.
At masama ang kutob ko rito.
Kung nais kong ika'y mamatay, ipinaubaya na kita sa mga bandido.
Sakay na!
Ako ito.
Binaril ka nila?
Ayos lang.
Kung nakikita ko lang sana sila.
Umaalingasaw ang dugo.
Hinahanap nila tayo!
Ginoong Tanigaki!
Pag-aari ito ng aking yumaong ina.
Kapag isinuot mo ito paglaki mo, makikilala kaagad kita.
Mahalaga siguro iyan sa inyo.
Mahalaga kang kaibigan.
Salamat ho.
Ngunit hindi na kita muling makikita.
Ito ang aking kapalaran. Nakita ko sa aking panaginip.
Paalam, Wilk.
Nawa'y maging masaya kayo ng iyong asawa.
- Ligtas ka na. - Ginoong Tanigaki.
Narito ako. Kaya mo iyan!
Malapit na tayo.
Paano nila tayo nakita?
Lintik. Sisikat na siguro ang araw.
Ngayong nakakakita na tayo, may bentahe na tayo.
Ginoong Tanigaki, nabaril ka ba?
Ayos lang ako.
Tumagos sa aking puwitan.
Hindi nakakatawa.
Kung ginagamit mo ang aking pakiramdam upang pilitin akong protektahan ka,
tila gumana nga.
Maaaring baguhin ang kapalaran.
Paumanhin sa abala,
ngunit kailangan na nating umalis.
Punyeta, nalantad na tayo.
Sugimoto!
Kailangang parusahan si Inudo at ang minahan.
Huwag mo siyang patayin!
Akala ba ninyo ay mabubuti kayo?
Nagnanakaw at pumapatay kayo ng tao.
Doon lamang sa mga nagkasala sa amin.
Hindi magtatagal, wala na kayong ipagkakaiba.
Alam na alam mo, ano?
Naaamoy kita.
Umaalingasaw ang baho ng walang-awang mamamatay-tao.
Sino... ka ba?
Nagkita rin tayo, Anji Toni.
Kilala ko ang tinig na iyan.
Bakit ka narito?
Upang makipag-away sa Tagapamahala ng Bilangguan na si Inudo.
Nagkita rin tayong muli, iha.
Propesor Titi!
Sugimoto, ibigay mo na sa amin si Toni. Kami na ang bahala sa kaniya.
Sige, ngunit pahingi ng kopya ng marka sa katawan niya.
Lumalabas lamang kayo sa gabi upang gumawa ng kasamaan.
Kapag ipinagpatuloy ninyo iyon, makukulong na kayo sa dilim habambuhay.
Nadale mo ako.
Sino ang babaeng ito?
Anak ni Noppera-Bo.
Ha.
May anak pala siya.
Lahat ng guwardiya sa Bilangguang Abashiri ay may riple ng mga Ruso.
Marami silang baril at bala.
Nagpadala ang tagapamahala ng mga bilanggong magtatrabaho sa minahan.
Marahil ipinambili niya ang pera ng mga armas.
Ngunit hindi mo natuklasan kung saan nakatago ang mga armas
dahil nabunyag ang iyong pagkatao.
Tama ba, Unang Kawal Usami?
Tsukishima, paupuin mo siya.
Alam mo ba kung gaano kahirap na ipasok ka roon bilang espiya?
Susulatan ko ang nunal mo rito.
Oo, ganito.
Lalagyan ko ng katawan na kunwa'y tumatakbo.
Tumatakbo nga!
Pati ang kabilang nunal.
Patatakbuhin ko.
Nananakbo ang mga taong-nunal.
Ngunit kahit gaano nila subukan,
hinding-hindi magtatagpo ang dalawang taong-nunal.
Napakalungkot naman.
Tunay bang nagpunta sa Lawa ng Kussharo ang grupo nina Sugimoto?
Sagutin mo ang tanong!
Nabalitaan ko iyon sa bahay-tuluyan, ngunit nakaalis na sila.
Kasama ba nila ang babaeng Ainu?
Oho. Kasama ho.
Mahusay, Usami.
Maghilamos ka na!
Nasaan ang salamin?
Mayroong mga kubili sa lupa
Kubili ang ibig sabihin ng nisew.
- Paano iyan kinakain? - Matamis ito kapag pinakulua't pinatuyo.
Madalas kumain ng nisew ang mga oso kapag ganitong panahon.
Sugimoto, tulungan mo akong sungkitin iyon.
Kutci iyan. Maliliit na kiwi.
Sige.
Sabi mo, maaaring gawing sapatos sa taglamig ang baging nito.
Tama. Naaalala mo pa pala iyon.
Masarap ang kutci. Matamis.
Kumain ka.
Kapag kumain ka ng maraming kutci, mangangati ang tumbong mo.
Talaga?
Kumain ka pa.
Nang mangati iyan nang husto.
Tingnan mo, Sugimoto.
Mga kalmot ng oso.
Tama ka.
Ang tawag ng mga mangangaso riyan ay cise sirosi. "Marka ng bahay."
Marahil may lungga ng oso sa malapit.
Madalas kumain ng kutci ang mga oso sa ganitong panahon,
na minsa'y nakakakuha kami ng karne ng oso na lasang prutas.
Nais mo bang mangaso?
Hindi na. Sapat na sa akin ang kutci.
Kapag umulan na ng niyebe,
kinakain naman ng mga oso ang matigas na balat ng baging ng kutci.
Upang mabarahan ang kanilang tumbong.
Kapag tapos na iyon, handa na silang matulog sa taglamig.
Napakarami mong alam, Asirpa.
Natutunan ko ang lahat ng iyon kay Aca.
Lahat ng tungkol sa kabundukan at sa mga Ainu.
Sugimoto.
Ako'y
natatakot.
Paano kung ang taong walang mukha na pumatay sa mga Ainu't nagnakaw ng ginto
ay ang aking ama?
Asirpa.
Malayo na ang ating nilakbay. Puntahan natin siya.
Ano man ang mangyari, sasamahan kita hanggang dulo.
Lima ang tore sa Bilangguang Abashiri.
Nagkalat ang mga bantay.
Napapaligiran ang bilangguan ng kabundukan sa tatlong panig.
Dalawampung tore sa kabundukan.
Lahat ng bantay ay armado ng mga ripleng Mosin-Nagant.
Mas mahigpit na ang seguridad ngayon kaysa noong tayo'y tumakas.
Marahil binabantayan nila ang mga nais magtakas kay Noppera-Bo.
Kailangang tumawid sa tulay upang makarating sa bilangguan, di ba?
Oo. Walang ibang daan kundi ang tarangkahan sa harap.
Mali iyan.
Kung ako ang masusunod, doon tayo papasok
sa pader sa tabi ng Ilog ng Abashiri, kung saan mas kaunti ang bantay.
Paano tayo makatatawid sa pader?
Daraan tayo sa ilalim.
Maghuhukay tayo.
Panahon na ng paglangoy ng mga salmon sa ibabaw ng ilog.
Nangingisda ng salmon ang mga Ainu at nagtatayo ng mga kubo sa may ilog.
Tatakpan natin ng kubo ng Ainu ang pasukan ng lagusan.
Heto na.
Sige.
Salamat.
- Heto na. - Salamat.
Dating inhinyerong panlaban si Kiroranke. Gumawa ng lagusan sa 203 Metrong Burol.
Ikakarga natin ang lupa sa bangka
at paunti-unting ilalaglag habang nangingisda sa ilog.
Ito lang ang panahon sa buong taon na magagawa natin ito.
Tatawagin ko itong
"Ang Dakilang Panloloob sa Bilangguang Abashiri, estilong Ainu."
Shiraishi.
Napahanga mo ako.
Saludo ako sa iyo.
Hari ng Pagtakas,
masaya akong hindi ka namin iniwan.
Ikaw.
Hindi ka maaaring pumuwesto rito.
Alisin mo iyan.
Bakit dito ka pa talaga pumuwesto, sa dinami-rami ng lugar?
Humihingi ba kayo ng dagdag na salmon?
Ano ang iyong sinasabi?
Bibigyan ko kayo ng tatlong salmon araw-araw, hahayaan n'yo kaming mangisda.
Itanong n'yo sa kaniya.
Hindi ako...
Ikaw.
Tumatanggap ka ng suhol?
A...
Limang salmon.
Maliwanag?
Tayo na.
Huwag n'yong sabihin sa tagapamahala.
Siyempre, hindi. Hangal.
Masdan ninyo ang laki.
Ito ang ika-13 kapatid ni Huci.
Mabuti't napakarami ninyong kamag-anak.
Matatapos na ang lagusan bukas.
Tayo'y magpahinga
bago ang labanan.
Nagugutom ako.
Gusto ko ng salmon.
Para sa mga Ainu, ang salmon ay sipe.
"Ang tunay na pagkain." Ganoon ito kahalaga sa amin.
Kaya ginagamit namin ang bawat parte ng salmon.
Kinakain namin ang gitna ng panga. Kahit ang laman ng ulo, ang kakaw.
Mayroong putahe na gumagamit nito.
Sugimoto.
Kaya mo bang hulaan?
Ano?
Huwag mo sabihing...
Citatap.
Hayun nga! Citatap!
Ang orihinal na citatap ay gawa sa salmon.
Iyon ang pinakamasarap na citatap sa lahat.
Ginagawa naming citatap ang hasang at kakaw.
Mas marami ang isi-citatap, mas masarap.
Sabihin mo, Kantaro. Citatap.
Tradisyon iyon ng pamilya ni Asirpa.
Citatap.
Maaari akong mag-citatap gamit ito?
Gamit ito?
- Citatap... - Citatap...
- Seryoso ka ba? - Citatap...
Ogata, lahat sila'y sinasabi ang citatap.
Kakaiba.
Hindi ko nadirinig.
Kung hindi mo sasabihin iyon habang gumagawa ng citatap,
kailan mo pa sasabihin?
Akala ko'y magkakaisa tayo rito.
Citatap.
Sinabi niya.
Narinig n'yo? Sinabi ni Ogata ang citatap!
Ilagay ang bagaybay at tadtarin nang husto.
Ihalo ang dinurog na damong-dagat at budburan ng asin.
Ito ang salmon citatap.
Iniihaw namin ang laman.
Ang ciporsayo, nilugaw na bigas at dawa na may itlog ng salmon,
at cipor rataskep, patatas na nilaga na may asin at itlog ng salmon,
ay mga paboritong putahe rin sa ganitong panahon.
Malambot at malinamnam.
Ganito pala ang tunay na citatap.
Hindi talaga malansa.
Ganoon kasariwa ang isda.
Hinna.
Malinamnam at mataba ang inihaw na salmon.
Napakasarap.
Ienaga, gusto mo ba ng mata ng salmon?
Mahilig kang kumain ng mata, hindi ba?
Inkarmat.
Mayroon ka bang iniirog?
Heto.
Ano ang iyong ginagawa, Cikapasi?
Pumupunta ang babae sa tahanan ng lalaki at ipinagluluto siya.
Ibinibigay ng lalaki sa babae ang mangkok na kaniyang pinagkakainan.
Kapag kinainan iyon ng babae, ibig sabihi'y pumapayag siyang magpakasal.
Bakit di kayo maging totoong pamilya?
Cikapasi, akin na iyan.
Sayang naman.
Mukhang hindi pa matibay ang kanilang relasyon.
Ginoong Tanigaki.
Lagi mong tinatanaw ang bilangguan sa kabilang panig ng ilog.
Balita ko'y matagal na kayong magkakilala ng ama ni Asirpa.
Kay Asirpa mo ba iyan narinig?
Ipinagpipilitan mong hindi si Wilk si Noppera-Bo,
ngunit sa kaloob-looban mo'y nais mo siyang makitang muli.
Kaya ka narito.
Tama ka.
Ngunit ayon sa aking hula, hindi ko na siya makikita.
Sapagkat
mauuna akong mamatay.
Mamamatay ako sa silangang bahagi ng Hokkaido.
Noong ako'y nalulunod sa lawa, nakita kong tama ang aking hula.
Dapat ay namatay na ako roon.
Ngunit...
Ginoong Tanigaki, binago mo ang aking kapalaran.
Kaya naniwala akong kaya nating baguhin ang ating kapalaran.
Batid kong hindi kapani-paniwala, at hindi ko inaasahang maniniwala ka.
Tama ka. Nais kong makitang muli si Wilk.
Ngunit hindi bunga ng pag-ibig ang kagustuhang iyon.
Nais ko siyang makita
nang maiwan ko na ang magagandang alaala sa nakaraan.
Kapag nagkita kaming muli ni Wilk,
makatitiyak na akong nagbago ang aking kapalaran.
Gusto ko ng kinabukasan
kasama ka.
Mayroon pa akong tutuparing pangako.
Nangako ako kay Huci na ibabalik ko sa kaniya si Asirpa.
Pagdating ng panahon,
gagawin ko na nang tama.
Iaabot ko sa iyo ang mangkok na aking pinagkakainan.
Hala!
Kinakain niya ang pagkain ni Ginoong Tanigaki!
Ginoong Kadokura.
Si Noppera-Bo ba iyon?
Balita ko'y nais siyang kunin ng Ikapitong Dibisyon.
Sabi nila'y lulusubin ng mga sundalo ang bilanggua't
papatayin tayong lahat upang walang matirang katibayan.
Kapag nangyari iyon, ibibigay ko sa iyo ang aking baril.
Labanan mo sila habang ako'y tumatakas.
Oy, Kiroranke. Saan ito patungo?
Kapag tayo'y lumitaw sa gitna ng mga nag-iinumang guwardiya,
mapapahamak tayo.
Sinabi ni Hijikata kung hanggang saan maghuhukay.
Magtiwala tayo sa kaniya.
Maligayang pagdating.
Tamang-tama ang dating mo.
Madalas na napupunta ang posisyong tagapamahala
sa taong nagmula sa Fukuoka o Choshu.
Sa madaling salita, taong mula sa bagong pamahalaang Meiji.
Madalas na nirerekluta mula sa mga lokal ang guwardiyang tulad ko.
Lumaban ang aking ama kasama ni Hijikata sa hukbo ng bakufu.
Kapag nagkamali tayo, hindi magtatagal ay matutuklasan nila ang lagusan.
Hahanapin ka na nila.
Kapag nangyari iyon, sasama ako sa iyo. Magugustuhan iyon ng aking ama.
Dapat sinabi mong mayroon kang tao sa loob.
Araw-araw na inililipat si Noppera-Bo sa ibang selda na itinatalaga ni Inudo.
Kaya kong hulaan kung aling selda ang susunod.
Kailan natin gagawin?
Sa gabing walang buwan.
Sa susunod na bagong buwan.
Dito ilalagay si Noppera-Bo sa susunod na bagong buwan.
Dito. Selda 66 sa ikaapat na bloke.
Narito ang susi.
Bueno, mas madaling pumasok kaysa tumakas.
Papasok tayo nang walang nakakapansin at dadalhin si Asirpa kay Noppera-Bo.
Kung siya nga ang iyong ama,
itatanong natin kung nasaan ang ginto.
Dagdag na lamang ang ginto. Ang mahalaga, makikita natin siya.
Tapos tahimik tayong lalabas. Tapos.
Hindi ba natin siya kayang itakas?
Pinutol nila ang litid sa kaniyang kanang paa.
Hindi na niya kayang tumayo.
Di natin kailangang magbuwis ng buhay upang itakas siya.
Lalo kung siya ang pumatay sa mga Ainu.
Tumigil ka sa pakikinig riyan. Lumabas ka rito.
Ikaw ang anak sa labas ng kumander ng Ikapitong Dibisyon
na nagpatiwakal.
Sabi mo'y umalis ka dahil nais mong sarilihin ang ginto,
ngunit kung ibabatay sa iyong pinagmulan, mayroon kang lihim na motibo.
Sa palagay mo, ginagawa ko ito upang makaungos sa hukbo?
Masyadong matrabaho iyon.
Kung wala kang tiwala sa akin, paano na lang kayo?
Huwag kang mag-alala, Asirpa.
Titiyakin kong makikita mo si Noppera-Bo.
Maghihintay sina Inkarmat, Cikapasi, Nagakura, at Ienaga sa kotan.
Mamamaril mula sa malayo si Ogata kapag nagkaroon ng problema.
- Limang salmon. - Oho.
Maghihintay sina Tanigaki at Kantaro sa labas ng lagusan, sa may bangka.
May dalawang reserbang bangka na nakatago sa may itaas at ibaba ng ilog.
Maghihintay sina Kiroranke, Ushiyama, at Hijikata sa silid ni Kadokura.
Kami nina Asirpa at Shiraishi
ay palihim na papasok sa bloke ng selda nang walang ilaw.
Si Anji Toni ang mauuna.
Maingay ang ihip ng hangin,
ngunit malalaman ko pa rin kung nasaan ang mga gusali.
Hindi ako maririnig ng mga sundalo.
Sige na. Tayo na.
Sino kayo?!
Puno ba ng tutuli ang iyong tainga?
Nahuli nila tayo kaagad!
Huwag mo akong sisihin. Di ninyo nakita ang liwanag mula sa lampara!
Kami na ang bahala. Sige na!
Hindi maganda ang simula.
Nasaan ang ikaapat na bloke?
Bilangguang iisa ang palapag ngunit lima ang bahagi.
Hanggang 700 katao ang kasya roon.
Mayroong poste ng guwardiya sa gitna, kung saan tanaw ang lahat ng panig.
Tatlo ang magbabantay sa gabi.
Isa sa kanila si Kadokura.
Napakalakas ng hangin ngayon.
Gumawa ako ng tsaa.
Ina ko!
Napakaburara ko!
- Natapunan ba kayo? - Paumanhin.
Ang aking pinakamamahal na tasa.
SELDA 66
Aca.
Aca?
Aca, ikaw ba iyan?
Ako ito, si Asirpa.
Nagpunta ako rito upang makita kayo.
Asi...
Hindi.
Hindi iyan si Aca.
- Nilolooban tayo! - Oho.
Aray ko, mainit!
Pumunta sa puwestong pang-emerhensiya!
- May nanloloob! Ihanda ang armas! - Oho.
Pumuwesto na kayo!
May mga pumasok sa ikaapat na bloke. Sabihin mo sa tagapamahala.
- Bilis! - Opo.
Nasaan si Hijikata?
Wala siya rito?
Ang huklubang iyon...
Naisahan niya ba tayo?
Asirpa!
Sugimoto!
Matatagalan kayong dalawa rito.
Ginoo, may mga nanloloob sa ikaapat na bloke.
Kaya tumunog ang patibong na aking inilagay.
Tumahimik ka.
Hindi ito ang ama ni Asirpa. Tama ba si Inkarmat?
Kasama mo ba si Kiroranke?
Sino ba iyan? Pinagpanggap lamang upang tayo'y hulihin?
Hindi ko alam, ngunit tiyak akong naisahan tayo.
Inkarmat, bakit ka narito?
Kailangan n'yo nang umalis.
Maiipit kayo sa putukan.
Sandali! Kailangang hintayin sina Sugimoto at Shiraishi.
Dadalhin kita sa tunay na Noppera-Bo.
Ano ang iyong sinasabi?
Narito na sila. Nakikita ko sila!
Hindi ako makapaniwala. Ito na ba ang Ikapitong Dibisyon?
Hayun, nasa kabila ng ilog.
Ang Ikapitong Dibisyon, papunta rito't may dalang mga sulo.
Sabihin mo sa tagapamahala!
Oho.
May nanloloob sa mga selda! Bilis!
Tayo na.
Ginoo, mayroon akong iuulat!
Mayroong mga sulong nakahanay malapit sa tulay.
Ang Ikapitong Dibisyon!
Huminahon ka.
Nakapagsanay tayo para rito.
Kilos! Ilagay sa unahan ang mga demakinang baril.
Ibaba ang mga baril.
- Dalhin ang panindi! - Ingat sa mga kable.
Ihanda ang mga demakinang baril at bala! Bilis!
- Iskwad, handa na! - Oho!
Sa wakas, pinuntahan na nila si Noppera-Bo.
Handa nang pasabugin.
Ngayon na!
Ano iyon?
Ang tulay!
Nilulusob na ba talaga tayo ng Ikapitong Dibisyon?
Hoy! Ano ang nangyayari?
Papatayin na tayo ng Ikapitong Dibisyon!
Uubusin na nila tayo!
Palabasin ninyo kami!
Inkarmat, ano ang iyong...
ipinaalam ko ang ating mga plano ngayong gabi
kay Tenyente Tsurumi.
Winasak natin ang tulay. Mayroon tayong kaunting oras.
Kapag pumasok ang mga sundalo, barilin sila mula sa magkabila.
Oho.
Gagawin natin silang giniling.
Pinasabog nila ang tulay.
Matagal ko na iyong hinihintay.
Ang mga sulo sa kabila ng ilog...
ay mga pain lang.
Alam nila ang ating binabalak.
Huwag maliitin ang opisyal ng intelihensiya.
Nag-uulat ka kay Tenyente Tsurumi mula umpisa?
Umasa si Tenyente Tsurumi na magtatagumpay ang ating plano.
Ngunit tayo'y nabigo.
Iisa na lamang ang makakapagpalabas kina Noppera-Bo at Asirpa.
Si Tenyente Tsurumi.
- Ibaling sa kanan ang kanyon. - Oho, sa kanan.
Ikarga ang mga pampasabog.
Oho.
Uy, mayroong paparating.
Ituon sa gitna ng panlabas na pader ng bilangguan.
2,225. Tira!
Pumasok sa lagusan!
Tanghal ta!
Tira!
- Karga! - Handa.
Babagsak na.
Sugimoto!
Ayaw mo bang makita ang iyong ama?
Tira!
Mayroong barkong pandigma sa ilog!
Balak nilang pulbusin ang lugar na ito.
Kung hindi tayo lalaban, susunduin na tayo ni Kamatayan.
Maghanda para sa labanan!
Oho!
Nasaan sina Inkarmat at Ushiyama?
Inkarmat!
Iwanan mo na ako!
Hindi kita hahayaang mamatay rito.
- Hoy! - Ingat!
Ushiyama.
Bilis!
G. Ushiyama, bilisan n'yo!
Tiyakin ninyong
magmamahalan kayong dalawa.
Ushiyama!
Op!
Hay.
Nadumihan ang aking damit.
Napakahusay!
Isa, isa.
Dalawa, dalawa.
Tenyente Tsurumi.
Paano mo ito iuulat sa punong-tanggapan?
Ito ang ating sasabihin. "May mga ulat ng kaguluhan sa bilangguan.
"Natalo ng mga bilanggo ang mga bantay at nagbarikada na sila sa loob.
"Humingi na ako ng tulong kay Almirante Koito..."
Tira!
"...kumander ng Distrito ng Pagbabantay ng Ominato."
Sige!
ALMIRANTE KOTO
"Nagpunta kami kaagad sa lugar at pinigilan ang kaguluhan."
Hindi uubra ang ating kuwento kung mayroong mga saksi sa bilangguan.
Bakit magkakaroon ng saksi?
Kilos!
Tira!
Tirahin sila!
Lumaban kayo!
Sila'y mga bantay lang na may mamahaling baril.
Di pa sila nakakasubok na lumaban sa tunay na labanan.
Pakitaan mo sila, Sarhento.
Oho.
Dakpin si Noppera-Bo at Asirpa!
Ang Ikapitong Dibisyon!
Palabasin ninyo kami!
Lumabas na tayo.
Baliw ka ba?
Hindi ako imortal na gaya mo!
Ano ang iyong ginagawa?
Mayroong maliit na singawan sa ilalim ng sahig.
Tumahimik ka!
Itigil mo ang pagsigaw!
Alam mong pain lamang iyong bilanggo?
Alam din ba ni Kadokura?
Hinayaan mong mapain sina Sugimoto at Shiraishi.
Asirpa, sundan mo ako.
Ito na ang pagkakataon mo.
Sulong!
- Sulong! - Tira!
Ano ang ginagawa ninyo? Takbo na!
Sulong.
Narito na sila.
Si Noppera-Bo?
Usami.
Imortal na Sugimoto.
Hindi ako aalis nang wala si Sugimoto.
Kapag nakita niya ang kaniyang anak,
sasabihin na ni Noppera-Bo kung nasaan ang ginto.
Iyon ang aming hinahangad.
Kabilang si Sugimoto.
Asirpa, tiyak akong gusto ni Sugimoto na makita mo ang iyong ama.
Nasaan si Aca?
Umatras kayo!
Nagsama ako ng 63 kalalakihan.
Ang ilan sa kanila'y nilalabanan ang mga bantay sa labas.
Hindi mo kami malalampasan.
Malalaman natin.
Ibaba ang inyong mga armas at...
Nikaido!
Bitawan mo ako! Ang sabi n'yoy ako ang papatay sa kaniya!
Hangal! Paano kung si Noppera-Bo ang tinamaan ng bala?
Umatras kayo. Kung hindi, pasasabugin ko ang utak niya!
Huwag ninyo akong pilitin!
Hepe Kadokura? Napakatagal na nating di nagkikita!
Bakit ganiyan ang mga nunal mo?
Maganda, hindi ba? Nagustuhan ko, kaya ipinatatak ko na.
Makinig ka, baguhan.
Nalimutan kong sabihin kung ano ang silbi nito.
Naimbento nila ito sa Bilangguan ng Kabato.
Ginagamit ito upang buksan ang lahat ng selda kapag may sunog.
Mayroong 700 mababangis na kriminal dito.
Handa na kayong harapin sila?
Bayoneta!
Ubusin silang lahat!
Itulak sila!
Sulong!
Oho!
- Tuloy! - Oho!
Si Hijikata siguro ang nagtraidor sa atin.
Ipinadala niya tayo sa pain upang tumunog ang alarma,
'pagkat alam niyang tutungo si Inudo sa kinaroroonan ni Noppera-Bo.
Iyon ang plano ni Hijikata mula't sapul.
Habang pinananatili tayong abala ni Kadokura,
dadalhin ni Hijikata si Asirpa sa ama niya upang ipagtanong ang ginto.
Sinamantala niya ang pagkakataong ihiwalay ako kay Asirpa.
Bakit?
Hindi magtatagal, mapipigilan ko siya.
SILID-PANAYAM
Narito siya.
A, nasa Silid-Panayam nga.
Tama ang aking suspetsa. Araw-araw siyang nagsasanay riyan.
Marahil may lihim na silid diyan na hindi mahanap ni Kadokura.
Nariyan si Noppera-Bo?
Hihintayin natin si Inudo upang mailabas siya. Saka tayo aatake.
Huwag babarilin. Kunin sila nang buhay!
Wala na si Asirpa.
Ha?
Bumalik ba siya kay Sugimoto?
Tumakas siya agad pagkakuha ng impormasyong kailangan niya.
Matalinong bata.
Ikaw naman, Sugimoto. Ipitin mo ang iyong mga balikat.
Paano?!
Shiraishi.
Asirpa.
Nasaan si Sugimoto?
Asirpa.
Ayos ka lang ba?
Akin na ang kamay mo.
Nasa Silid-Panayam si Noppera-Bo.
Hayun! Ang babaeng Ainu!
Sige na, Asirpa. Hahanap ako ng labasan.
Maghintay ka sa tarangkahan. Titingnan ko ang silid-panayam.
Hindi kita iiwan.
Tayo na!
Bilis.
Dadalhin ko si Noppera-Bo sa iyo.
Shiraishi!
O? Bakit?
Ingatan mo si Asirpa.
Oo.
Pangako.
Tayo na.
Lahat ng yunit, atras!
Ako
si Imortal
na Sugimoto!
May naririnig ako sa ilalim.
Kagaya ng naisip ko.
Labas.
Babarilin ko ang mga mata ni Inudo.
Noppera-Bo.
Hanggang
kamatayan.
Aray! Mainit!
Aray!
Hayan!
Yohei, susundan ka na ni Sugimoto.
Hayun siya!
Katulad mo, lumaban si Takeaki Enomoto para sa bakufu. Biskonde na siya ngayon.
Samantalang ikaw, isang hamak na bilanggong tumakas.
Kung nakisama ka na lamang sa bagong pamahalaang Meiji,
hindi ka makakadena nang tatlumpung taon.
Lahat tayo'y nanumpa ng katapatan sa bakufu,
ngunit naging taksil kayo ng inyong "bagong pamahalaan."
Ngayon, nangangaral ka tungkol sa pagiging tapat na mamamayan?
Huwag kang magpatawa.
Pare-pareho kayong ipokrito.
Dadalhin ko si Noppera-Bo kay Asirpa.
Kay Asirpa...
Iyon lang ba?
Hindi pa ako tapos na maglaro!
Magmakaawa ka.
Sundin mo ako. Pagsilbihan mo ako.
Pakintabin mo ang aking sapatos tuwing umaga.
Pasayahin mo ako.
Natatakot ka.
Natatakot ka sa paraan ng pagkamatay ng samurai ng bakufu,
na naging tapat hanggang huli.
Kahit ang samurai na dating magsasakang kagaya ko
ay nanatiling tapat hanggang huli,
hindi tulad ng mga traidor na kagaya n'yo.
Hindi mo na kayang isipin.
Hindi ba, Inudo Shirosuke?
Puputulin ko ang mga biyas mo.
Lumuhod ka sa akin!
Iisa lamang ang aking amo.
Hindi ako luluhod sa iba.
Nasa Silid-Panayam sina Hijikata at Inudo?
Kailangan natin siyang tulungan!
Hoy, sandali!
Kailangan mong manatili rito, Asirpa.
Nangako ako kay Sugimoto.
Tanawin natin sila mula sa itaas.
Inkarmat!
Gawin mo na.
Ikaw na lang ang natitirang samurai.
Noppera-Bo.
Sandali!
Alam mo ba kung ano ito?
Ang makiri ni Asirpa.
Bakit nasa iyo iyan?
Kaya tunay nga. Ikaw ang ama niya.
Narito ba siya?
Sumama ka sa akin.
Sasabihin mo ang lahat sa akin.
Gusto mo ang ginto?
Dalhin mo si Asirpa sa akin at sasabihin ko sa iyo.
Ginto?
Oo.
Sige, kasama na rin iyon.
Ngunit may sasabihin muna ako sa iyo.
Ang totoo'y
ayaw kong makilala ka ni Asirpa.
Dahil...
ang ikinatatakot niyang ama nga niya si Noppera-Bo,
ang walang-awang mamamatay-tao na pumatay ng mga Ainu para sa ginto.
Dapat sinabi mo kay Hijikata kung saan matatagpuan ang ginto
upang natulungan ka niyang lumaya o kung ano.
Bakit isinangkot mo pa si Asirpa?
Upang ihabilin sa kaniya ang hinaharap.
Tinuruan ko siyang magtago at lumaban sa kabundukan.
Ang aking anak
ang mamumuno sa mga Ainu.
Asirpa, nakikita ko si Noppera-Bo at si Ginoong Sugimoto.
Mamumuno sa mga Ainu?
Ano ang problema mo?!
Nais mong gamitin si Asirpa sa digmaan para sa kalayaan ng mga Ainu?
Nais mo siyang gawing mamamatay-tao tulad natin?
Kailangan ng mangunguna.
Ngunit hindi kailangang siya.
Si Asirpa ay dapat
nangangaso ng usa sa kabundukan,
kinakain ang utak nila,
at gumagawa ng citatap
habang sinasabi ang "Hinna, hinna."
Sisam,
malapit ka siguro sa aking anak.
Ang kimonong iyon...
Si Inkarmat.
Asirpa.
Malaki ka na.
Mahusay, Asirpa.
Wala kang takot, at tumpak ang iyong mga kilos.
Napakabata mo pa,
ngunit matapang mong nilabanan ang oso.
Ipinagmamalaki kita.
- Asirpa. - Asirpa.
- Ang aking anak. - Ang aking anak.
Ikaw ang kinabukasan ng mga Ainu.
Ano, Asirpa?
Iyan ba ang iyong ama?
Iyan si Aca.
Nakatitiyak ka ba?
Aca...
Bakit?
Nakumpirma ni Asirpa na ikaw ang ama niya?
Kumusta ang pagtanggap niya?
Hindi ko pinatay ang mga Ainu.
Hindi ako ang pumatay sa kanila.
Ano?
Sabihin mo kay Asirpa na ang ginto...
Nabaril si Wilk!
Sugimoto!
Asirpa, umalis ka na.
Ikaw na lamang ang makakapagbasa ng mga tatak sa katawan.
Magpapatayan sila upang pag-agawan ka.
Aca! Sugimoto!
Wala na tayong magagawa!
Buhay pa sila. Hindi ko sila iiwan!
Bitawan mo ako. Nariyan lang sila!
Ako na ang pupunta.
Shiraishi, maghintay kayo ni Asirpa sa reserbang bangka.
Sige. Tayo na, Asirpa.
Ginoong Tanigaki, huwag kayong pupunta roon!
- Mababaril kayo! - Babalik ako.
Ikaw.
Ikaw ang sumenyas sa namamaril.
Tumahimik ka.
Kinailangan kong gawin iyon upang mapalaya ang aking bansa.
Bakit mo ginawa iyon kay Wilk?
Hindi ko sinasadyang masaksak ka.
Bitawan mo ako!
Bakit mo pinatay si Wilk?
Iniwan niya ang mga kasama niya sa Karafuto.
Matapos pumunta sa Hokkaido...
nagbago si Wilk.
Kaunti pa sa kaliwa.
Lintik na matagi iyan.
Inkarmat!
Kiroranke.
Unang Kawal Tanigaki Genjiro.
Iyan ang reserbang bangka.
Sandali, nasaan si Inkarmat?
Malinaw namang ibinunyag niya sa Ikapitong Dibisyon ang ating plano.
Hindi siya makakasama sa atin.
Ihanda ang bangka. Aalis na tayo.
Nahuli ni Tenyente Tsurumi si Tanigaki Genjiro.
Sina Aca at Sugimoto?
Patay na sila nang aking puntahan.
Kailangan bang barilin din si Sugimoto?
Matapos naming makumpirma ang pagkatao ni Noppera-Bo,
mayroon siyang sinabi kay Sugimoto.
Maaaring lokasyon ng ginto, o kodigong si Aspira lang ang nakaaalam.
O maaaring tungkol sa iyo.
Ano ang pakiramdam ngayong kulang ka na sa utak?
Pareho na tayong kulang sa utak.
Hindi ba, Imortal na Sugimoto?
Hindi ko akalaing mahusay na doktor ang kagaya mong mamamatay-tao.
Marami na akong inoperahan sa utak, dahil mahilig akong magpahirap ng tao.
Binabawasan ko ang kanilang utak, pinipirito iyon, at isinasawsaw sa toyo
bago kainin.
Ngunit
napakahirap patayin ni Sugimoto.
Kaya siya nabuhay.
- Ano ang kalagayan? - Ikarga na siya.
Sige. Sa bilang ng tatlo.
Henmi Kazuo.
Nihei Tetsuzo.
Kahanga-hanga.
Si Ogata ang bumaril sa amin ni Noppera-Bo.
Pagtama ng bala sa akin, alam ko na kaagad na siya.
Kumusta siya?
Gising siya, ngunit maaari tayong mamatay sa gutom.
Aalis ang mga sundalo matapos silang maglinis.
Kailangan lang nating hintayin.
Ito ba ang mga tala ni Inudo?
SHINZO DOI
MAIHARU GANSOKU
WAICHIRO SEKIYA
KEIICHIRO SAKAMOTO
Nasa atin na ang mga detalye ng mga natitirang bilanggong may tatak.
Sa wakas, may kaunting pag-asa.
Magpapatimog tayo pagkalabas natin dito.
Saan nila dinala si Asirpa?
Sa Karafuto.
Ngayong na kay Kiroranke na si Asirpa, ang susi sa kodigo,
malamang sumama na ulit siya sa mga kasama niyang gerilya
sa Malayong Silangan.
Dalhin n'yo ako sa Karafuto.
Kapag naibalik ko si Asirpa at natukoy namin ang kodigo,
bigyan ninyo ako ng 200 yen. Iyon lang.
Sasama ako.
Tiwala si Asirpa sa akin.
Kapag may nangyari't di mo siya naibalik, ako ang magbabalik sa kaniya.
Paano si Inkarmat?
Sinabi ko sa kaniyang di siya maaaring mamatay habang wala ako.
Pakiusap, ibalik mo siya.
Asirpa!
Kinain mo ba ang utak ko?
May mga aayusin pa ako sa Bilangguan kaya't di pa ako makakaalis.
Magpapadala ako ng maliit ngunit mahusay na pangkat sa Karafuto.
Sarhento Tsukishima, Pangalawang Tenyente Koito, sumama kayo.
Bakit hindi ako maaaring maiwan kay Tenyente Tsurumi?
Itinatanong ho niya kung bakit hindi siya maaaring magpaiwan.
Iyon ang kahilingan ng iyong ama, si Almirante Koito.
Sugimoto.
Tiyak ka bang ito ang gusto mo para sa iyong anak?
Maaaring di na siya makabalik nang buhay.
Handa na ako sa posibilidad na iyon.
Nagsimula ng giyera ang aking henerasyon.
Napakaraming anak ang kinuha sa mga magulang at ipinadala sa giyera.
Paano ko matitingnan sa mata ang mga nawalan ng anak
kung ilalayo ko sa panganib ang aking anak?
Sugimoto.
Kung ako ang iyong tatanungin, ganoon din ang pakiramdam ni Noppera-Bo.
Nais niyang lumaban at magbuwis ng buhay ang mga Ainu para sa karamihan.
Hiniling niya rin iyon sa kaniyang anak upang maging patas.
Oo, parang ipinain niya ang sarili niyang anak,
ngunit tiyak akong hindi ganoon ang kaniyang intensiyon.
Tayo na, Asirpa.
Kailangang malaman ni Asirpa na hindi pinatay ng ama niya ang mga Ainu...
na pinagtaksilan tayo nina Kiroranke at Ogata,
at ako'y buhay pa.
Napakarami kong sasabihin kay Asirpa.
GOLDEN KAMUY
Nagsalin ng Subtitle: IJQT